jkorsvik/nowiki_second_scrape_merged huggingface dataset:
Gartenstadt Staaken

Gartenstadt Staaken (norsk: Staaken hageby) er et boligområde i ortsteilen Staaken i bydelen Spandau i Berlin. Hagebyen ble bygget mellom 1914 og 1917 etter tegninger av arkitekt Paul Schmitthenner. Den regnes med hensyn til innretningen av gater og plasser, variasjonene av hustyper og ikke minst i kraft av å være forbilde for den videre boligutbygging i Berlin, som en av de viktigste bymessige utbygginger tidlig på 1920-tallet. 
Gartenstadt Staaken ble planlagt med 1 000 leiligheter og et antall offenlige bygninger for 5 000 beboere. Området var praktisk talt ferdig utbygd i løpet av en periode på fire år fra den opprinnelige planleggingen.


== Planlegging ==

Byggherre for Gartenstadt Staaken var Reichsamt des Innern (innenriksministeriet). Ministeriet ønsket med prosjektet å skape et forbilde for boligbyggingen for arbeiderfamilier i Tyskland og området var tiltenkt de ansatte ved den statlige rustningsindustrien i Staaken. Boligsituasjonen for denne gruppen var svært dårlig. Reichsamt ervervet et område på 35 hektar, fire kilometer vest for industriområdene i Spandau. Deretter ble det etablert et boligsamvirke som ble overdratt til arbeidere med tilknytning til ulike fagområder. Den 29 år gamle arkitekt Paul Schmitthenner ble engasjert til prosjektet.
Området er delt opp i flere kvartaler og bebygget med eneboliger og bygninger med to og fire leiligheter. Schmitthenner planla også for to butikker, to skoler, et vertshus, en kirke, en prestebolig, en stor forsamlingssal, en brannstasjon og et bakeri. De fleste av disse offentlige bygningene ble oppført under Schmitthenners ledelse.


== Arkitektur ==
Byggestilen har røtter i barokken og klassisismen. Fasadene er dels pusset og dels forblendet med mursten (offentlige bygg). I noen grad kan området arkitektonisk minne om strøk i det nærliggende Potsdam og særlig Holländische Viertel. Tysk forbilde var også Gartenstadt Hellerau (1909) av Richard Riemerschmidt i Dresden, hvor forøvrig Schmitthenner deltok i planleggingen.
Gartenstadt Staaken var forløper for flere store boligutbygginger i Berlin, bl.a. flere av de som idag går under betegnelsen Modernistiske boligområder i Berlin. Hagebyen Staaken har status som kulturminne.


== Bildegalleri ==

		
		
		
		


== Litteratur ==
Karl Kiem: Die Gartenstadt Staaken; Typen, Gruppen, Varianten. Berlin 1997. ISBN 3-7861-1885-X
Wolfgang Voigt og Hartmut Frank (Red.): Paul Schmitthenner, 1884–1972. Tübingen og Berlin 2003. ISBN 3-8030-0633-3


== Eksterne lenker ==
(en) Gartenstadt Staaken – kategori av bilder, video eller lyd på Commons
Brüel & Kjær

Brüel & Kjær (Sound and Vibration Measurement A/S) er en produsent av måleinstrumenter for lyd og svingninger. Det er et datterselskap av det britiske Spectris plc og har hovedsentral i Nærum ved København.Brüel & Kjær ble grunnlagt 28. november 1942 av Per Vilhelm Brüel (født 15. mars 1915) og Viggo Kjær (født 5. juni 1914). De to gründerne møttes som studenter ved Den Polytekniske Læreanstalt i København. Etter at de var ferdig med sine studier i 1939, besluttet de å utvikle akustiske instrumenter. Holger Nielsen ble en tredje partner i 1945 og forble til sin død i 1978 i selskapet.


== Referanser ==
Moura

Mértola er en kommune (concelho) i Distrito de Beja i den portugisiske regionen Alentejo. Kommunens areal er 958,4 km² og i 2011 hadde den 15 167 innbyggere. 


== Kommunens sogn ==
Moura består siden 2013 av fem sogn (freguesias):
Amareleja
Moura (Santo Agostinho e São João Baptista) e Santo Amador
Póvoa de São Miguel
Safara e Santo Aleixo da Restauração
Sobral da Adiça


== Referanser ==


== Eksterne lenker ==
Offisielt nettsted 
(en) Moura – kategori av bilder, video eller lyd på Commons
Odemira

Odemira er en kommune (concelho) i Distrito de Beja i den portugisiske regionen Alentejo. Kommunens areal er  1 720,6 km² og i 2011 hadde den 26 066 innbyggere. 


== Kommunens sogn ==
Odemira består siden 2013 av 13 sogn (freguesias):


== Referanser ==


== Eksterne lenker ==
Offisielt nettsted 
(en) Odemira – kategori av bilder, video eller lyd på Commons
Plains

Plains eller The Plains kan vise til:

Plains (California)
Plains (Georgia)
Plains (Kansas)
Plains (Montana)
Plains (Texas)
The Plains (Ohio)
The Plains (Virginia)
Great Plains
Ourique

Ourique er en kommune (concelho) i Distrito de Beja i den portugisiske regionen Alentejo. Kommunens areal er  663,4 km² og i 2011 hadde den 5 389 innbyggere.


== Kommunens sogn ==
Ourique består siden 2013 av fire sogn (freguesias):
Garvão e Santa Luzia
Ourique
Panóias e Conceição
Santana da Serra


== Referanser ==


== Eksterne lenker ==
Offisielt nettsted 
(en) Ourique – kategori av bilder, video eller lyd på Commons
Serpa

Serpa er en by og kommune (concelho) i Distrito de Beja i den portugisiske regionen Alentejo. Kommunens areal er  1 104,0 km² og i 2011 hadde den 15 623 innbyggere. 


== Kommunens sogn ==
Serpa består siden 2013 av fem sogn (freguesias):
Brinches
Pias
Serpa (Salvador e Santa Maria)
Vila Nova de São Bento e Vale de Vargo
Vila Verde de Ficalho


== Solenergi ==
Den 27. april 2006 GE Energy Financial Services, Powerlight Corporation og Catavento Lda kunngjorde at de ville bygge et av verdens største solcellekraftprosjekter på et enkelt område i Serpa. Den 11-megawatt store solenergistasjonen, bestående av 52 000 solcellemoduler, skulle bygges i en av Europas mest solrike områder. Kraftverket ble innviet 28. mars 2007.


== Referanser ==


== Eksterne lenker ==
Offisielt nettsted 
(en) Serpa – kategori av bilder, video eller lyd på Commons
Jamaicas bank

Jamaicas bank (eng: Bank of Jamaica) er sentralbanken på Jamaica. Den ble etablert i 1961, og har hovedkontor i Kingston. 


== Historie ==
Jamaicas bank ble etablert da sentralbankloven, «Bank of Jamaica Law», ble vedtatt i 1960. Den startet sin virksomhet i mai 1961, og erstattet det tidligere «Currency Board System», som hadde eksistert siden 1939. Etableringen av sentralbanken kom som et resultat av behovet for en regulert finansnæring, for å bidra til utvikling knyttet til Jamaicas vei mot politisk uavhengighet.Sentralbankens rolle var i starten i stor grad reaktiv, men i de senere årene har implementeringen av pengepolitikken vært preget av en mer proaktiv holdning, ved at sentralbanken mer aktivt har tilstrebet å jobbe for et godt klima for økonomisk vekst og utvikling. Som et resultat av dette innførte sentralbanken et program for økonomiske reformer – «The Financial Sector Reform Programme» (FSRP) i 1985. Dette initiativet var rettet mot mer effektiv tjenesteyting gjennom mer markedsorientering, og styrking av sentralbankens evne til å implementere pengepolitikk.


== Målsettinger og oppgaver ==
Sentralbankloven angir Jamaicas pengepolitiske målettinger. Disse er å regulere veksten i pengemengden og kredittveksten, for å stimulere til økonomisk vekst og sysselsetting, men uten at det gir høy inflasjon. Disse målene er i tråd med sentralbankens mål om å opprettholde verdien av landets valuta, samt å sørge for en stabil finansnæring. Pengepolitikkens hovedmål om en lav og stabil inflasjon anses det viktigste tiltaket for å sikre økonomisk velstand på Jamaica. 
Sentralbankens oppgaver for øvrig er:

Utstede pengesedler og mynter
Forvalte landets valutareserver
Styre kredittilgangen for å oppnå målsettingene i pengepolitikken
Sørge for utvikling i penge- og kredittmarkedene på Jamaica
Fungere som regjeringens bank


== Sentralbanksjef ==
Pr november 2022 er Richard Owen Byles sentralbanksjef. Han ble utnevnt 19. august 2019.Tidligere sentralbanksjefer er:
Brian Wynter (2009-2019)
Derick Latibeaudiere (1996–2009)
Jacques Bussières (1993–1996)
Roderick Rainford (1992–1993)
George Arthur Brown (1989–1992)
Headley Brown (1985–1989)
Horace Barber (1983–1985)
Herbert Walker (1977–1983)
George Arthur Brown (1967–1977)
Richard T. P. Hall (1964-1966, 1966-1867)
Stanley Waldon Payton (1960–1964)


== Se også ==
Liste over verdens sentralbanker


== Referanser ==


== Eksterne lenker ==
Offisielt nettsted
Yorba Linda

Yorba Linda er en by i Orange County i California. Byens befolkning var på 64 234 i 2010. Tidligere president Richard Nixon ble født her. Yorba Linda er kåret som USAs rikeste by av Bureau of the Census.


== Referanser ==


== Eksterne lenker ==
(en) Offisielt nettsted 
(en) Yorba Linda – kategori av bilder, video eller lyd på Commons 
 Yorba Linda hos Wikivoyage
Life in Yorba Linda
yorbalindahistory.org
Arkitekturåret 1787

Arkitekturåret 1787 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1787.


== Bygninger ==
I Charleston, Sør-Carolina blir Unitarian Universalist Church bygget (National Historic Landmark).
I Bedford, New York, blir tinghuset i Bedford Village bygget (renovert på 1960-tallet).
I White Plains, New York, det andre tinghuset blir bygget, på grunnmurene til det første fra 1759.
I Philadelphia, Pennsylvania blir Morris House Hotel bygger.
I Jefferson County i Ohio blir Fort Steuben bygget som huser det første regimentet innen den amerikanske hæren.
Royal Pavilion, noen ganger kalt Brighton Pavilion, ble etablert som et feriested for George, prins av Wales


== Fødsler ==
Ignatius Bonomi, engelsk arkitekt (død 1870)
John Dobson, engelsk arkitekt (død 1865)
Hans Ditlev Franciscus von Linstow, danskfødt arkitekt som arbeidet mye i Norge (død 1851)


== Dødsfall ==
...
Oxeoschistus

Oxeoschistus er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Ganske store, brune sommerfugler, vingenes ytterkant er litt bølgete. Oversiden er brun med et oransje tverrbånd med mørke flekker. Det oransje tverrbåndet finnes også på forvingens underside, mens bakvingens underside er brun med lyse tverrbånd og gjerne også øyeflekker.


== Levevis ==
Larvene lever sannsynligvis på bambus i slekten Chusquea.


== Utbredelse ==
De fleste artene lever i Mellom-Amerika, der er dermed en av få slekter av Pronophilina som forekommer utenfor Sør-Amerika. Slekten er utbredt fra Mexico i nord til Bolivia i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Pronophilina
Slekten Oxeoschistus Butler, 1867
Oxeoschistus cothon Salvin, 1871
Oxeoschistus cothonides Grose-Smith, 1896
Oxeoschistus duplex Godman, 1905
Oxeoschistus hilara (Bates, 1865)
Oxeoschistus iphigenia Pyrcz, 2004
Oxeoschistus leucospilos Staudinger, 1876
Oxeoschistus pronax (Hewitson, 1860)
Oxeoschistus protogenia (Hewitson, 1862)
Oxeoschistus puerta (Westwood, 1851)
Oxeoschistus tauropolis (Westwood, 1851)
Oxeoschistus sp. – ubeskrevet art fra Peru


== Kilder ==
Markku Savela's Lepidoptera and some other life forms: Sjekkliste over artene. Hentet 22.1. 2012.
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Oxeoschistus i Encyclopedia of Life 
(en) Oxeoschistus i Global Biodiversity Information Facility 
(en) Oxeoschistus hos NCBI 
(en) Kategori:Oxeoschistus – bilder, video eller lyd på Wikimedia Commons 
Oxeoschistus – detaljert informasjon på Wikispecies 
Brower, A.V.Z. (2006) Oxeoschistus på Tree of life
Bilde av Oxeoschistus pronax
Bilder av Oxeoschistus hilara
Pekka Haavisto

Pekka Olavi Haavisto (født 23. mars 1958 i Helsingfors) er en finsk politiker for Gröna förbundet. Han var medlem av Riksdagen fra 1987 til 1995 og er fra 2007 igjen riksdagsmann. Haavisto var fra 1995 til 1999 miljøminister og minister i utenriksdepartementet i regjeringen Lipponen I. Han var fra 1993 til 1995 partileder i Gröna förbundet og var fra 2000 til 2006 leder i Det europeiske grønne partiet.
Haavisto har arbeidet for FN og FNs miljøprogram (UNDP). Fra 2005 til 2007 var han EUs spesialrepresentant for Sudan og Darfur, hvoretter han var FN-rådgiver for fredsprosessen i Darfur.
I 2012 stiller Haavisto til presidentvalget i Finland. Han kom på andreplass med 18,8 % av stemmene i første runde og gikk videre til andre valgomgang. I den avgjørende valgomgangen tapte han for Sauli Niinistö.


== Referanser ==


== Eksterne lenker ==
(fi) Offisielt nettsted 
(en) Pekka Haavisto – kategori av bilder, video eller lyd på Commons 
(sv) Pekka Haavisto hos Finlands riksdag 
(sv) Pekka Haavisto hos Finlands statsråd 
(en) Pekka Haavisto på Internet Movie Database
Arkitekturåret 1872

Arkitekturåret 1872 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1872.


== Bygninger ==
Albert Memorial i London, tegnet av George Gilbert Scott, åpner.


== Priser ==
Royal Gold Medal – Baron von Schmidt.
Prix de Rome, arkitektur: Stanislas Louis Bernier


== Fødsler ==
20. januar - Julia Morgan, amerikansk arkitekt (død 1957)
23. januar - Joze Plecnik, østerriksk (slovensk) arkitekt  (død 1957)
9. februar - Charles Klauder, amerikansk arkitekt (død 1938)
26. mai - Zachary Taylor Davis, amerikansk arkitekt (død 1946)
1. april - Lilla Hansen, norsk arkitekt (død 1962)


== Dødsfall ==
Vidigueira

Vidigueira er en kommune (concelho) i Distrito de Beja i den portugisiske regionen Alentejo. Kommunens areal er 316,0 km² og i 2011 hadde den 5 932 innbyggere. 


== Kommunens sogn ==
Vidigueira består av fire sogn (freguesias):


== Referanser ==


== Eksterne lenker ==
Offisielt nettsted 
(en) Vidigueira – kategori av bilder, video eller lyd på Commons
Homoeonympha

Homoeonympha er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Små til middelsstore (vingespenn ca. 30 millimeter), brune sommerfugler med avrundede vinger. Oversiden er ensfarget mørkbrun. Undersiden av bakvingen er lysbrun, undersiden av forvingen brunoransje med en stor øyeflekk.


== Levevis ==
Larvene lever sannsynligvis på bambus i slekten Chusquea.


== Utbredelse ==
Slekten finnes i Chile og Argentina.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Pronophilina
Slekten Homoeonympha C. & R. Felder, 1867
Homoeonympha boisduvalii (Blanchard, 1852)
Homoeonympha humilis (C. & R. Felder, 1867)
Homoeonympha schajovskoii Hayward, 1954
Homoeonympha vesagus (Doubleday, 1849)


== Kilder ==
Markku Savela's Lepidoptera and some other life forms: Sjekkliste over artene. Hentet 22.1. 2012.
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Homoeonympha i Encyclopedia of Life 
(en) Homoeonympha i Global Biodiversity Information Facility 
Brower, A.V.Z. (2011) Homoeonympha på Tree of life
Bilde av Homoeonympha vesagus
Arkitekturåret 1848

Arkitekturåret 1848 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1848.


== Bygninger ==

St. Michael's Cathedral i Sitka, Alaska fullføres.


== Priser ==
Royal Gold Medal – Charles Robert Cockerell.
Grand Prix de Rome, arkitektur: Charles Garnier.


== Teknologisk utvikling ==
Joseph-Louis Lambot utvikler ferrosement, forløperen til armert betong.


== Fødsler ==
1. januar - Holm Hansen Munthe, norsk arkitekt (død 1898)
21. april – Henrik Nissen, norsk arkitekt (død 1915)
14. juni - Paul Tornow, tysk arkitekt (død 1921)
20. juni - Bror Viktor Adler, svensk arkitekt (død 1910)
Luigi Manini, italiensk arkitekt (død 1936)


== Dødsfall ==
24. august - Vasilij Stasov, russisk arkitekt (født 1769)
Faunula

Faunula er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler med avrundede vinger. Oversiden er brun med én stor øyeflekk på forvingen og et bånd av små flekker på bakvingen.


== Levevis ==
Larvene lever sannsynligvis på bambus i slekten Chusquea.


== Utbredelse ==
Slekten er utbredt i Chile.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Pronophilina
Slekten Faunula C. & R. Felder, 1867
Faunula leucoglene C. & R. Felder, 1867
Faunula patagonica (Mabille, 1885)


== Kilder ==
Markku Savela's Lepidoptera and some other life forms: Sjekkliste over artene. Hentet 22.1. 2012.
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Faunula i Encyclopedia of Life 
(en) Faunula i Global Biodiversity Information Facility 
(en) Kategori:Faunula – bilder, video eller lyd på Wikimedia Commons 
Faunula – detaljert informasjon på Wikispecies 
Brower, A.V.Z. (2011) Faunula på Tree of life
Don’t Sit Under the Apple Tree (With Anyone Else but Me)

«Don't Sit Under the Apple Tree (With Anyone Else but Me)» er en amerikansk populærmusikksang, som ble gjort populær av Glenn Miller og av The Andrews Sisters under den andre verdenskrig. Teksten handler om to kjærester som lover sin troskap til hverandre, mens én av dem tjenestegjør i krigen.
Den hadde opprinnelig tittelen «Anywhere the Bluebird Goes», Melodien ble skrevet av Sam H. Stept som en oppdatert versjon av den engelske folkesangen, «Long, Long Ago» fra 1700-tallet. Lew Brown og Charles Tobias skrev teksten. Sangen debuterte i 1939 i Broadway-musikalen, Yokel Boy. Etter at USA gikk inn i krigen i desember 1941, modiserte Brown og Tobias teksten til sin nåværende form, hvor referenget avsluttes med «...'till I come marching home».I februar 1942 spilte the Glenn Miller Orchestra inn «Don't Sit Under the Apple Tree (With Anyone Else but Me)» med sang av Tex Beneke, Marion Hutton og The Modernaires. Denne platen tilbrakte 13 uker på Billboard-listen og ble rangert som nasjonens tolvte bestselgende innspilling det året. I mai 1942 var sangen med i filmen Private Buckaroo, hvor den ble fremført av The Andrews Sisters med the Harry James orchestra og et tapdansenummer med The Jivin' Jacks and Jills. Denne scenen blir ofte betraktet som det mest minneverdige i filmen. En plateversjon med The Andrews Sisters ble så utgitt av Decca Records.
Innspillinger av sangen, med mange andre artister, ble utgitt samme år, deriblant Kay Kyser. Millers, The Andrews Sisters' og Kysers plater var alle populære på radio. «Don't Sit Under the Apple Tree (With Anyone Else but Me)» var én av få sanger i historien som hadde tre forskjellige versjoner på radioens hitparade på samme tid.Det påfølgende år skrev Harold Adamson og Jimmy McHugh «They Just Chopped Down the Old Apple Tree» til filmen Around the World som en humoristisk parodi på denne sangen. Frank Loessers og Arthur Schwartz' «They're Either Too Young or Too Old» fra filmen Thank Your Lucky Stars refererer også til sangen, når en kvinne forteller sin kjæreste at hun «can't sit under the apple tree with anyone else but me», fordi alle andre menn på hennes alder også kjemper i krigen. Senere var «Don't Sit Under the Apple Tree (With Anyone Else but Me)» med i filmene Twelve O'Clock High (1949), With a Song in My Heart (1952) og Kiss Them for Me (1957). Den var også med i miniserien The Pacific og en instrumental muzakversjon var med i filmen Devil (2010).
Sangens tittel tjente som inspirasjon for spaltist Lewis Grizzards bok, Don't Sit Under The Grits Tree With Anyone Else But Me, fra 1981.


== Norsk versjon ==
Rangthon Larsen har skrevet en norsk tekst. Den har tittelen «Sitt ei under et epletre».


=== Innspilling ===
Karl Westbys orkester, Tjuaguttas sangkvintett. Innspilt i Oslo 19. februar 1945. Utgitt på 78-platen Telefunken RTR-9003.
Tjuaguttas sangkvintett fremførte også sangen i Slagerparaden på NRK fjernsynet.


== Referanser ==
Halden stadion

Halden stadion ligger i Halden sentrum, og benyttes av Kvik Halden FK til fotball og av Halden Idrettslag til friidrett. Anlegget består av gressbane, løpebaner, sittetribuner på begge langsider, garderobeanlegg, og kiosk. Banen har en lengde på 103 meter, og bredde på 63 meter. Banen ble åpnet 14. august 1927, og har en nåværende kapasitet på ca. 4000. Tilskuerrekorden er på 8000 under cup-finalen i 1928.


== Referanser ==


== Eksterne lenker ==
Halden Stadion på Nordic Stadiums
Halden Stadion på Stadionsiden.com
Cosmosatyrus

Cosmosatyrus er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art.


== Utseende ==
En middelsstor, brun sommerfugl med avrundede vinger. Undersiden av forvingen er brunoransje med gråbrune kanter og en stor øyeflekk, undersiden av bakvingen lyst gråbrun med et par små flekker.


== Levevis ==
Larvene lever sannsynligvis på bambus i slekten Chusquea.


== Utbredelse ==
Arten forekommer i Chile og Argentina.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Pronophilina
Slekten Cosmosatyrus C. & R. Felder, 1867
Cosmosatyrus leptoneuroides C. & R. Felder, 1867


== Kilder ==
Markku Savela's Lepidoptera and some other life forms: Sjekkliste over artene. Hentet 22.1. 2012.
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Cosmosatyrus i Encyclopedia of Life 
(en) Cosmosatyrus i Global Biodiversity Information Facility 
(en) Cosmosatyrus hos NCBI 
Cosmosatyrus – detaljert informasjon på Wikispecies 
Brower, A.V.Z. (2011) Cosmosatyrus på Tree of life
Drucina

Drucina er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Store, brunsvarte sommerfugler med lange forvinger. Vingenes overside er brunsvart med lysblå (Drucina championi) eller oransje (Drucina leonata) og hvite  felter, men uten øyeflekker. Undersiden er brunlig med hvite flekker på forvingen.


== Levevis ==
Larvene lever sannsynligvis på bambus i slekten Chusquea.


== Utbredelse ==
Slekten er utbredt i Mellom-Amerika fra Mexico til Panama.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Pronophilina
Slekten Drucina Butler, 1872
Drucina championi Godman & Salvin, 1881
Drucina leonata Butler, 1872


== Kilder ==
Markku Savela's Lepidoptera and some other life forms: Sjekkliste over artene. Hentet 22.1. 2012.
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Drucina i Encyclopedia of Life 
(en) Drucina i Global Biodiversity Information Facility 
(en) Drucina hos NCBI 
Drucina – detaljert informasjon på Wikispecies 
Brower, A.V.Z. (2011) Drucina på Tree of life
Bilder av artene